Îdereyo Xoser semedê weşîya komelî rîyê vîrusê Korona ra qedexeyê teberî ano caardene. Nê demî de şarê herême keyeyanê xo de wext ravêrneno.
Şehba de rîyê janê Korona ra mabên dîya perwerdeyê dibistanan. Nê domananê ke keye de manenê  ra yew zî  Ciwan Hemdî yo 12 serre yo ke dimayê îşxalê dewleta tirke Efrînî ra koç kerd şi  Kampa Berxwedanî ya Şehba. Ciwan Hemdî yo ke wextê xo bi viraştişê peykerî ravêrneno bi formdayîşê kerrayan peykeran virazeno. Hemdîyo ke nika peykerê meleka kurdan Ezdeşêrî virazeno veng dano hemserranê xo ke wa wextê xo rind bişuxulnê.
